সুমন রেজা
সুমন রেজা (জন্ম: ১৫ জুন ১৯৯৫) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের শেখ রাসেল ক্রীড়া চক্র লিমিটেডহয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন। বাংলাদেশী ক্লাব বাংলাদেশ বিমান বাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০১৬–১৭ মৌসুমে, তিনি বাংলাদেশ বিমান বাহিনী হতে উত্তর বারিধারায় যোগদান করেছিলেন, যেখানে তিনি ২৮ ম্যাচে ১২টি গোল করেছিলেন। ২০২১–২২ মৌসুমে, তিনি উত্তর বারিধারা হতে বাংলাদেশী ক্লাব বসুন্ধরা কিংসে যোগদান করেছেন। ২০২০ সালে, সুমন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৮ ম্যাচে ১টি গোল করেছেন।